Vispārīgā vienošanās
Rīgas valstspilsētas ielu izbūves, pārbūves un seguma atjaunošanas būvuzraudzībai

Rīgā								Datums skatāms laika zīmogā

Rīgas valstspilsētas pašvaldības Ārtelpas un mobilitātes departaments, turpmāk – PASŪTĪTĀJS, [..], no vienas puses, un Vispārīgās vienošanās dalībnieki:

Sabiedrība ar ierobežotu atbildību “Firma L4”, [..];
[bookmark: _Hlk169597317]Sabiedrība ar ierobežotu atbildību “GEO CONSULTANTS”, [..];
Sabiedrība ar ierobežotu atbildību “Isliena V”, [..];
SIA “RoadLat”, [..],

[bookmark: _Hlk164243173](turpmāk tekstā katrs atsevišķi saukts – Vienošanās dalībnieks), no otras puses (turpmāk kopā saukti – Līdzēji), saskaņā ar atklāta konkursa “Vispārīgā vienošanās Rīgas valstspilsētas ielu izbūves, pārbūves un seguma atjaunošanas būvuzraudzībai” (iepirkuma id.Nr. CAIP 2024/39) rezultātiem, Publisko iepirkumu likumu, noslēdz šādu Vispārīgo vienošanos (turpmāk – Vienošanās):

1.	Vienošanās priekšmets
1.1. Vienošanās nosaka kārtību, kādā Pasūtītājs izvēlas Vienošanās dalībnieku, ar kuru slēgt līgumu par būvuzraudzības darbu veikšanu (turpmāk - Līgums) Rīgas valstspilsētas ielu izbūves, pārbūves un seguma atjaunošanas objektos (turpmāk - objekti) atbilstoši atklāta konkursa “Vispārīgā vienošanās Rīgas valstspilsētas ielu izbūves, pārbūves un seguma atjaunošanas būvuzraudzībai”, (turpmāk - atklāts konkurss) nosacījumiem.
1.2. Pasūtītājs slēdz Vienošanos ar 4 (četriem) Vienošanās dalībniekiem par objektiem, kuri tiek veikti saskaņā ar šo Vienošanos, Vienošanās dalībnieku iesniegtajiem piedāvājumiem, Līgumu, konkrētu objektu projektēšanas (t.sk. defektu akts, u.c.) un būvdarbu dokumentāciju, Pasūtītāja specifikācijām. Katrs piedāvājums par darbu izpildi konkrētā objektā tiek sagatavots saskaņā ar Vienošanās 3. pielikumā norādīto veidlapu (turpmāk - Piedāvājums).
1.3. Vienošanās izpildes laikā plānotās kopējās visu būvuzraudzību darbu izmaksas visos objektos kopā nepārsniedz 2 000 000,00 EUR (divi miljoni euro un 00 centi) bez PVN.
1.4. Vienošanās noslēgšana neierobežo Pasūtītāja tiesības atbilstoši Publisko iepirkumu likumam rīkot atsevišķas iepirkuma procedūras par Rīgas valstspilsētas ielu izbūves, pārbūves un seguma atjaunošanas objektos būvuzraudzību, t.sk. gadījumos, ja Pasūtītājs konstatē, ka nepieciešams piesaistīt kvalificētus speciālistus par kuru pieredzi nepieciešams gūt pārliecību pirms Līguma/Vienošanās noslēgšanas.

2.	Vispārīgie noteikumi
2.1. Vienošanās mērķis ir starp Pasūtītāju un Vienošanās dalībniekiem slēgt līgumus par būvuzraudzības darbu veikšanu Rīgas valstspilsētas ielu izbūves, pārbūves un seguma atjaunošanas objektos, paredzot kārtību, pamatojoties uz kuru, tiks slēgti šie līgumi, t.sk., paredzot vispārējus noteikumus attiecībā uz līguma cenu, pakalpojuma kvalitāti, izpildes termiņiem un citiem pamatnoteikumiem.
2.2. Vienošanās dalībnieki nodrošina kvalitatīvu, atklāta konkursa procedūrai iesniegtajam piedāvājumam atbilstošu būvuzraudzības darbu veikšanu noteiktajā laikā, vietā un apjomā.

3. Vienošanās darbības laiks un vieta
3.1. Vienošanās darbības termiņš ir 36 (trīsdesmit seši) mēneši no Vienošanās noslēgšanas dienas vai līdz brīdim, kad samaksa Vienošanās ietvaros par būvuzraudzības darbiem ir sasniegusi 2 000 000,00 EUR (divi miljoni euro un 00 centi) bez PVN, atkarībā no tā, kurš no nosacījumiem iestājas pirmais.
3.2. Vienošanās izpildes laikā būvuzraudzību veikšanas vietas - jebkura iela Rīgas valstspilsētas administratīvajā teritorijā.
3.3. Vienošanās darbības laikā noslēgtais Līgums ar Vienošanās dalībnieku būs spēkā līdz tajā noteikto pienākumu un saistību pilnīgai izpildei, ieskaitot garantijas laiku.

4.	Cena un citi Līguma nosacījumi
4.1. Vienošanās dalībnieku piedāvātās maksimālās noteiktās izmaksu % (procentu) likmes un cenas, ko Vienošanās dalībnieki ir iesnieguši piedāvājumā atklātam konkursam, aizpildot finanšu piedāvājumu, tiek fiksētas uz visu Vispārīgās vienošanās izpildes laiku un netiks pārrēķinātas. 
4.2. Vienošanās dalībnieki, atsaucoties uz Pasūtītāja uzaicinājumu, kas ir šīs Vienošanās 2.pielikums, (turpmāk — Uzaicinājums) sniedz konkrētā objekta finanšu piedāvājumu un aizpilda Piedāvājuma veidlapu.
4.3. Uzaicinājums tiek nosūtīts visiem Vienošanās dalībniekiem.
4.4. Pasūtītājs Uzaicinājumā atkarībā no objekta apjoma un sarežģītības katram objektam noteiks Darbu izpildes termiņu.
4.5. Vienošanās dalībnieku Piedāvājumos par būvuzraudzības darbiem konkrētā objektā piedāvātās noteiktās izmaksu % (procentu) likmes un cenas nedrīkstēs pārsniegt maksimālās noteiktās izmaksu % (procentu) likmes un cenas, kas norādītas Vienošanās dalībnieka finanšu piedāvājumā atklātam konkursam.
4.6. Ja Uzaicinājumā kāds no iekļautajiem darba formulējumiem atšķiras vai satur tikai daļu no finanšu piedāvājumā iekļautajiem darbiem, Pasūtītājs Uzaicinājumā sniegs norādījumus, kāda finanšu piedāvājuma pozīcija piemērojama konkrētās Finanšu piedāvājuma pozīciju izcenošanai. 

5.	Uzaicinājuma nosūtīšanas, Piedāvājuma iesniegšanas un Līguma noslēgšanas kārtība,
termiņi
5.1. Pasūtītājs uz Vienošanās dalībnieku norādītajām pasta, e-pasta adresēm nosūta Uzaicinājumu iesniegt Piedāvājumu Līguma noslēgšanai. Uzaicinājums uzskatāms par saņemtu dienā, kad tas nosūtīts uz Vienošanās dalībnieka 5.16.punktā norādīto e-pasta adresi vai faksa numuru. Ja Pasūtītājs Uzaicinājumu nosūta ar pasta starpniecību, par saņemtu tas uzskatāms astotajā dienā no dienas, kad tas iestādē reģistrēts kā nosūtāmais dokuments vai septītajā dienā pēc tā nodošanas pastā, ja Uzaicinājums nosūtīts kā ierakstīts pasta sūtījums.
5.2. Vienošanās dalībnieki 5 (piecu) darba dienu laikā no Uzaicinājuma saņemšanas dienas izvērtē saņemto Uzaicinājumu, aprēķina konkrētajā objektā veicamo darbu izpildes izmaksas, un elektroniski nosūta Pasūtītājam uz Vienošanās 5.16.punktā norādīto e-pastu ar drošu elektronisko parakstu aizpildītu un parakstītu Piedāvājumu, vai iesniedz papīra formātā parakstītu dokumentu vai nosūta parakstītu ieskenētu Piedāvājumu uz Pasūtītāja 5.16.punktā norādīto adresi.
5.3. Piedāvājumā jānorāda informācija par apakšuzņēmēju, ja tam plānots nodot vismaz 10 000.00 EUR no noslēdzamā Līguma vērtības un ja informācija par apakšuzņēmēju iepriekš nav sniegta atklāta konkursa piedāvājumā. Pasūtītājs veiks norādītā apakšuzņēmēja pārbaudi, ievērojot Publisko iepirkumu likuma 62. panta noteikumus, lai pārliecinātos, ka uz minēto apakšuzņēmēju nav attiecināmi Publisko iepirkumu likuma 42. panta minētie pretendentu izslēgšanas noteikumi.
5.4. Ja Vienošanās dalībnieks būvuzraudzības darbu veikšanai plāno piesaistīt apakšuzņēmēju, par kuru iepriekš nav sniegta informācija Vienošanās dalībnieka atklāta konkursa piedāvājumā un kura veicamo darbu vērtība ir vismaz 10 000.00 EUR no kopējās Līguma vērtības, jābūt savstarpēji noslēgtai vienošanās, kurā norādīti apakšuzņēmējam nododamo darbu veidi, šo darbu vērtība EUR no piedāvātās kopējās Līguma cenas, un kurā apakšuzņēmējs apliecina gatavību veikt šos darbus.
5.5. Gadījumā, ja Vienošanās dalībnieks 5.2.punktā noteiktajā termiņā Piedāvājumu neiesniedz, tiek uzskatīts, ka tas atteicies no attiecīgā Līguma.
5.6. Vienošanās dalībnieka piedāvājums tiek noraidīts, ja:

5.6.1. būvspeciālista amatā ir piedāvāta persona, kuras atbilstība nav pārbaudīta un akceptēta Vienošanās 6.3.-6.4. punktā noteiktajā kārtībā;
5.6.2. jebkura Piedāvājumā norādītā izmaksu % (procentu) likme un cena pārsniedz Vienošanās dalībnieka atklātam konkursam iesniegtajā finanšu piedāvājumā norādīto maksimālo attiecīgās izmaksu % (procentu) likmes un cenas;
5.6.3. uz piedāvāto apakšuzņēmēju, kas netika norādīts piedāvājumā atklātam konkursam un kuram plānots nodot vismaz 10 000.00 EUR no Līgumā noteiktās līgumcenas, ir attiecināmi Publisko iepirkumu likuma 42. pantā minētie pretendentu izslēgšanas nosacījumi.
5.6.4. Darbu daudzumu sarakstā norādītā piedāvātā kopsumma citiem papildu darbiem pārsniedz 10% robežu no attiecīgā objekta piedāvājuma kopējās līgumcenas vai darbi nav izcenoti.
5.7. Pirms lēmuma pieņemšanas Pasūtītājam ir tiesības lūgt Vienošanās dalībniekam detalizēti izskaidrot Piedāvājumā norādīto būvuzraudzības darbu izmaksu veidošanos. Vienošanās dalībniekam ir pienākums detalizēti izskaidrot Pasūtītājam norādīto būvuzraudzības darbu izmaksu veidošanos ne vēlāk kā 3 (trīs) darbdienu laikā no Pasūtītāja pieprasījuma saņemšanas dienas. Aritmētiskās kļūdas Pasūtītājs izlabo, par to informējot Vienošanās dalībnieku.
5.8. Pasūtītājam ir tiesības noraidīt Vienošanās dalībnieka Piedāvājumu, ja Pasūtītājs, izvērtējot Vienošanās dalībnieka iesniegto detalizēto skaidrojumu par būvuzraudzības darbu izmaksu veidošanos, konstatē, ka Piedāvājums ir nepamatoti lēts.
5.9. Gadījumā, ja Vienošanās dalībnieka iesniegtais Piedāvājums tiek noraidīts Vienošanās 5.6. vai 5.8.punktā minēto iemesla dēļ, Pasūtītājs izvēlas nākamo Piedāvājumu ar zemāko piedāvāto cenu.
5.10. Pasūtītājs var jebkurā brīdī pārtraukt Piedāvājumu vērtēšanu, ja tam ir objektīvs pamatojums, t.sk., Piedāvājumu cenas pārsniedz Pasūtītāja finanšu iespējas. Pasūtītājs par šādu lēmumu rakstiski informē visus Vienošanās dalībniekus, kas ir iesnieguši Piedāvājumu būvuzraudzības darbu veikšanai.
5.11. Pasūtītājs ne vēlāk kā 10 (desmit) darbdienu laikā pēc Uzaicinājumā norādītā Piedāvājuma iesniegšanas termiņa beigām izvērtē Piedāvājumu atbilstību Vienošanās paredzētajām prasībām.
5.12. Vienošanās dalībniekam ir tiesības atteikties slēgt Līgumu gadījumā, ja Pasūtītājs Vienošanās 5.11. punktā noteiktajā termiņā nav izvērtējis Piedāvājumu atbilstību Uzaicinājumā un Vienošanās paredzētajām prasībām.
5.13. Pasūtītājs no visiem prasībām atbilstošiem Piedāvājumiem izvēlas piedāvājumu ar zemāko cenu.
5.14. Pasūtītājs informē visus Vienošanās dalībniekus, kas ir iesnieguši Piedāvājumus, par Piedāvājumu izvērtēšanas rezultātiem, nosūtot paziņojumu par rezultātiem, uz Vienošanās 5.16. punktā norādīto Vienošanās dalībnieka e-pasta adresi vai faksa numuru.
5.15. Vienošanās dalībniekam, kuram piešķirtas tiesības noslēgt Līgumu, ir pienākums to parakstīt 3 (trīs) darba dienu laikā pēc paziņošanas brīža. Paziņošanas brīdis ir otrā darba diena, kad Pasūtītājs uz Vienošanās 5.16.punktā norādīto e-pasta adresi ir nosūtījis paziņojumu par rezultātiem. Ja paziņojums par rezultātiem tiek nosūtīts uz faksa numuru, tad tas uzskatāms par paziņotu ar brīdi, kad Pasūtītājs pa faksu saņem no adresāta apstiprinājumu par paziņojuma par rezultātiem saņemšanu. Ja paziņojums par rezultātiem nosūtīts ar pasta starpniecību, par saņemtu tas uzskatāms astotajā dienā no dienas, kad tas iestādē reģistrēts kā nosūtāmais dokuments vai septītajā dienā pēc tā nodošanas pastā, ja paziņojums par rezultātiem nosūtīts kā ierakstīts pasta sūtījums.
5.16. Vienošanās izpildes laikā saziņa (nosūtīti uzaicinājumi, paziņojumi, informācijas pieprasījumi
u.tml.) tiek veikta ar zemāk norādīto sakaru līdzekļu starpniecību un šādām kontaktpersonām:
5.16.1.  Pasūtītāja adrese: [..], kontaktpersona [..];
5.16.2.	Vienošanās dalībnieka [..]; 
5.16.3.  	Vienošanās dalībnieka [..]; 
5.16.4.  	Vienošanās dalībnieka [..];
5.16.5.  Vienošanās dalībnieka [..].
5.17. Par izmaiņām Vienošanās 5.16. punktā norādītajā informācijā Vienošanās dalībnieki nekavējoties rakstiski informē otru Līdzēju. Minētās izmaiņas Līdzēji izdara bez grozījumu veikšanas Vienošanās. Līdz brīdim, kamēr Pasūtītājam nav rakstiski paziņots par 5.16. punktā norādītā sakaru līdzekļa maiņu, visi nosūtītie paziņojumi uz iepriekšējo e-pasta adresi vai faksa numuru ir uzskatāmi par saņemtiem.
5.18. No Pasūtītāja puses Vispārīgās vienošanās izpildi kontrolē, tajā skaitā paraksta Uzaicinājumus iesniegt piedāvājumus un paziņojumus par rezultātiem – [..].

6.   Pušu pienākumi un tiesības
6.1.	Vienošanās dalībniekam ir pienākums iesniegt Piedāvājumu Vienošanās 5.2.punktā norādītajā
termiņā un kārtībā, pretējā gadījumā Piedāvājums netiek vērtēts.
6.2.	Vienošanās dalībniekam ir tiesības neiesniegt Piedāvājumu, ja noteiktajā Piedāvājumu
iesniegšanas laikā ar Vienošanās dalībnieku jau ir noslēgti un spēkā esoši vairāki
Vienošanās ietvaros noslēgti Līgumi, kā arī, ja tiek konstatēts, ka Vienošanās dalībnieks nav no būvdarbu veicēja un būvprojekta izstrādātāja neatkarīgs būvkomersants vai būvspeciālists (būvuzraugs).
6.3. Vienošanās dalībniekam ir tiesības ierosināt mainīt tā atklāta konkursa piedāvājumā norādīto būvspeciālistu, iesniedzot Pasūtītājam informāciju par citu būvspeciālistu, kurš atbilst visām attiecīgajam speciālistam noteiktajām prasībām (atbilstoši Konkursa nolikumā noteiktajam). Pasūtītājs 5 (piecu) darbdienu laikā izskata un akceptē, vai noraida Vienošanās dalībnieka piedāvāto buvspeciālistu.

6.4. Pasūtītājs uz Vispārīgās vienošanās 5.16. punktā norādīto e-pasta adresi vai faksa numuru nosūta paziņojumu, ka akceptē Vienošanās dalībnieka piedāvātā buvspeciālista piesaisti darbu veikšanai Vienošanās izpildes laikā, vai nosūta atteikumu, norādot noraidīšanas iemeslu.
6.5. Vienošanās dalībniekam ir pienākums paziņot par buvspeciālista izslēgšanu no Vienošanās dalībnieka būvspeciālistu saraksta ne vēlāk kā 5 (piecu) darbdienu laikā no darba tiesisko attiecību ar viņu izbeigšanas dienas.
6.6. Būvspeciālists ir izslēgts no saraksta, sākot ar trešo darbdienu pēc Vienošanās dalībnieka attiecīgā paziņojuma iesniegšanas Pasūtītājam.
6.7. Pēc savas iniciatīvas Pasūtītājs izslēdz būvspeciālistu no Vienošanās dalībnieka būvspeciālistu
saraksta tikai gadījumā, ja cits Vienošanās dalībnieks, piesaka šo būvspeciālistu savam sarakstam
vai arī pats būvspeciālists iesniedz neapstrīdamus pierādījumus, ka darba tiesiskās attiecības ar
viņu ir izbeigtas un nav izpildīta Vienošanās 6.8. punktā minētā prasība. Pasūtītājs paziņo par
minēto Vienošanās dalībniekam, no kura saraksta būvspeciālists tiek izslēgts.
6.8. Pēc Līguma noslēgšanas Vienošanās dalībniekam ir tiesības mainīt Piedāvājumā norādīto būvspeciālistu un apakšuzņēmējus tikai Līgumā, kas ir Vienošanās Pielikums Nr.5, noteiktajos gadījumos un kārtībā.
6.9. Pasūtītājam ir pienākums Vienošanās dalībniekiem sniegt Pasūtītāja rīcībā esošo informāciju, kas nepieciešama Piedāvājuma sagatavošanai un darbu izpildei.
6.10. Gadījumā, ja Vienošanās dalībnieks ir pilnsabiedrība, pilnsabiedrības biedri nav tiesīgi
izstāties no pilnsabiedrības vai mainīt dibināšanas (sabiedrības) līgumā noteikto katra biedra
izpildāmo Darbu apjomu, bez iepriekšējas rakstiskas saskaņošanas ar Pasūtītāju.
6.11. Vispārīgās vienošanās darbības laikā var tikt veikti būtiski un nebūtiski Vispārīgās vienošanās grozījumi saskaņā ar Publisko iepirkumu likuma 61. pantu un ievērojot šajā Vispārīgajā vienošanās noteikto kārtību un ierobežojumus.
6.12. Vispārīgajā vienošanās var tikt veiktas šādas būtiskas izmaiņas:
6.12.1. ja 4 (četru) gadu laikā no Vispārīgās vienošanās spēkā stāšanās dienas nav apgūta Vispārīgās vienošanās 3.1. punktā noteiktā summa – Vispārīgās vienošanās sākotnējais darbības termiņš var tikt pagarināts līdz 12 (divpadsmit) mēnešiem;
[bookmark: _Hlk78903339]6.12.2. ja Vispārīgās vienošanās 3.1. punktā noteiktā summa tiek apgūta ātrāk nekā trīs gadu laikā no Vispārīgās vienošanās spēkā stāšanās dienas – Vispārīgās vienošanās 3.1. punktā noteiktā summa var tikt palielināta un šis palielinājums nedrīkst pārsniegt 20% (divdesmit procenti) no sākotnējās Vispārīgās vienošanās 3.1. punktā noteiktās summas.

7. Līdzēju atbildība
7.1. Līdzēji ir materiāli atbildīgi par tiešajiem zaudējumiem, kurus tie nodarījuši otram Līdzējam vai jebkurai trešajai personai līgumsaistību neizpildes, vai nepienācīgas izpildes rezultātā.
7.2. Zaudējumi, kas radušies Vienošanās 7.1.punktā noteiktajos gadījumos, tiek atmaksāti ne vēlāk kā 30 (trīsdesmit) dienu laikā no to pieprasīšanas dienas.
7.3. Pasūtītājs neatbild par Vienošanās dalībnieka saistībām, kuras tas uzņēmies attiecībā pret trešajām personām, lai nodrošinātu Vienošanās izpildi.
7.4. Par Vienošanās 6.5. punktā noteiktā pienākuma savlaicīgu neizpildi, kas tiek konstatēta Vienošanās 6.6. punktā paredzētajos gadījumos, Vienošanās dalībnieks maksā Pasūtītājam līgumsodu 1000 euro (viens tūkstotis euro) apmērā.
7.5. Ja izraudzītais Vienošanās dalībnieks vienpusēji izbeidz Vienošanos, Pasūtītājam ir tiesības pieprasīt (izņemot Vienošanās 8.5.punktā atrunāto gadījumu), lai Vienošanās dalībnieks maksā Pasūtītājam līgumsodu 10% (desmit procentu) apmērā no Vienošanās dalībnieka iesniegtajā Piedāvājumā norādītās cenas EUR. 
7.6. Ja Vienošanās dalībnieks neparaksta Līgumu Vienošanās 5.15.punktā noteiktajā termiņā, Pasūtītājam ir tiesības pieprasīt, lai Vienošanās dalībnieks maksā Pasūtītājam līgumsodu 100,00 EUR (viens simts euro) apmērā par katru gadījumu. 
7.7. Līgumsoda nomaksa neatbrīvo Puses no saistību izpildes, kā arī neierobežo Pušu tiesības prasīt zaudējumu atlīdzību. 
7.8. Ja Vienošanās dalībnieks neveic līgumsoda apmaksu rēķinā norādītajā apmaksas termiņā, Pasūtītājs ir tiesīgs ieturēt līgumsodu no Izpildītājam pienākošajiem maksājumiem. 
7.9. Pušu atbildība par konkrētu līgumsaistību izpildi noteikta Līgumā.

8. Vienošanās noteikumu grozīšana un Vienošanās izbeigšana
8.1. Pasūtītājam ir tiesības vienpusēji atkāpties no Vienošanās bez Vienošanās dalībnieku piekrišanas. Vienošanās dalībniekiem nav tiesību pretendēt uz jebkādu kompensāciju vai zaudējumu atlīdzību sakarā ar Vienošanās izbeigšanu pirms noteiktā termiņa.
8.2. Pasūtītājam ir tiesības vienpusēji atkāpties no turpmākām Vienošanās noteiktajām saistībām ar Vienošanās dalībnieku bez Vienošanās dalībnieka piekrišanas šādos gadījumos:
8.2.1. Vienošanās dalībnieks pienācīgi nepilda ar Vienošanos uzņemtās saistības;
8.2.2. Vienošanās dalībnieka iesniegtais Piedāvājums Līguma slēgšanai viena gada periodā kopā 2 (divas) reizes noraidīts Vienošanās 5.6. vai 5.8. punktā noteiktajos gadījumos;
8.2.3. viena gada periodā vairāk kā 2 (divas) reizes tiek konstatēta Vienošanās dalībnieka nekvalitatīva būvuzraudzības darbu izpilde, ko apliecina Vienošanās dalībniekam par Līgumos noteiktajiem pārkāpumiem piemērotie līgumsodi;
8.2.4. Pasūtītājs Līguma 9.3.punktā minētajos gadījumos vienpusēji atkāpies no līguma ar Vienošanās dalībnieku nepienācīgas saistību izpildes vai saistību neizpildes dēļ;
8.2.5. Vienošanās dalībnieks viena gada periodā 2 (divas) reizes neiesniedz Vienošanās 5.2.punktā minēto Piedāvājumu noteiktajā laikā, izņemot Vienošanās 5.12. un 6.2. punktā minētos gadījumus;
8.2.6. Vienošanās dalībnieks tiek izslēgts no Būvkomersantu reģistra;
8.2.7. Vienošanās dalībniekam ir pasludināts maksātnespējas process, apturēta vai pārtraukta tā saimnieciskā darbība, uzsākta tiesvedība par Vienošanās dalībnieka bankrotu vai tiek konstatēti citi apstākļi, kas liedz vai liegs Vienošanās dalībniekam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
8.2.8. Vienošanās izpildes laikā saskaņā ar Starptautisko un Latvijas Republikas nacionālo sankciju likuma 11.1 pantā noteikto Vienošanās nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
8.2.9. Publisko iepirkumu likuma 64.panta pirmajā daļā noteiktajos gadījumos;
8.2.10. Ja tiek konstatēts, ka Vienošanās izpildi nav mērķtiecīgi turpināt vai Pasūtītājam nav pieejams finansējums būvuzraudzības darbu uzsākšanai vai turpināšanai;
8.2.11. Vienošanās dalībnieks nenodrošina, ka tiek uzturēts spēkā civiltiesiskās atbildības obligātās apdrošināšanas polises Ministru kabineta 2014.gada 19.augusta noteikumos Nr. 502 "Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu" noteiktajā kārtībā;
8.3. Vienošanās 8.1.punktā un 8.2.punktos noteiktajos gadījumos uzskatāma par izbeigtu 8 (astotajā) dienā pēc Pasūtītāja paziņojuma par Vienošanās izbeigšanu nosūtīšanas dienas, ja paziņojums nosūtīts pa pastu vienkāršajā pasta sūtījumā pa pastu vai nākamajā dienā pēc nosūtīšanas, ja paziņojums nosūtīts elektroniski. Noslēgtajos Līgumos noteiktās saistības, kas ir spēkā uz Vienošanās izbeigšanas brīdi, saglabājas līdz to pilnīgai izpildei.
8.4. Vienošanos var papildināt, grozīt vai izbeigt, Pusēm savstarpēji vienojoties. Jebkuras izmaiņas Vienošanās tiek noformētas rakstveidā un kļūst par Vienošanās neatņemamu sastāvdaļu.
8.5. Izpildītājam ir tiesības vienpusēji izbeigt Vienošanos, ja Pasūtītājs Vienošanās noteiktajā termiņā neveic samaksu par veiktajiem Darbiem, ar noteikumu, ka maksājumu kavējums pārsniedz 30 (trīsdesmit) dienas un 10 (desmit) dienu laikā pēc Izpildītāja rakstveida brīdinājuma saņemšanas nav veicis samaksu.

9. Fizisko personu datu apstrāde
1. 
2. 
3. 
4. 
5. 
6. 
7. 
8. 
9. 
9.1. Līdzējam ir tiesības apstrādāt no otra Līdzēja iegūtos fizisko personu datus tikai ar mērķi nodrošināt līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā, ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
9.2. Līdzējs, kurš nodod otram Līdzējam fizisko personu datus apstrādei, atbild par piekrišanu iegūšanu no attiecīgajiem datu subjektiem vai cita pamatojuma esību fizisko personu datu likumīgai apstrādei.
9.3. Līdzēji apņemas nenodot tālāk trešajām personām no otras puses iegūtos fizisko personu datus, izņemot gadījumus, kad līgumā ir noteikts citādāk vai tiesību normatīvie akti paredz šādu datu nodošanu.
9.4. Neskatoties uz iepriekšējā punktā minēto, Būvuzraugs piekrīt, ka Pasūtītājs nodod no Būvuzrauga saņemtos fizisko personu datus trešajām personām, kas sniedz Pasūtītājam pakalpojumus un ar kurām Pasūtītājs sadarbojas tā darbības un Līguma izpildes nodrošināšanai.
9.5. Līdzēji apņemas pēc otra Līdzēja pieprasījuma iznīcināt no otra Līdzēja iegūtos fizisko personu datus, ja  izbeidzas nepieciešamība tos apstrādāt Līguma izpildes nodrošināšanai.

10. Strīdus risināšanas kārtība
Strīdus risina sarunu ceļā, bet, ja Līdzēji 30 (trīsdesmit) dienu laikā nepanāk vienošanos, tad strīdus izskata Latvijas Republikas tiesā saskaņā ar Latvijas Republikas normatīvajiem aktiem.

11. Nepārvarama vara
11.1. Līdzēji ir atbrīvoti no atbildības par Vienošanās pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Vienošanās noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, t.sk., dabas katastrofas, citas katastrofas un avārijas, epidēmijas, karadarbība, streiki, iekšējie nemieri, blokādes, kā arī tāda ārējo normatīvo aktu pieņemšana, kas liedz abiem vai vienam Līdzējam turpināt saistību izpildi, un citi apstākļi, kas neiekļaujas Līdzēju iespējamās kontroles robežās.
11.2. Līdzējam, kurš atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā 5 (piecu) darba dienu laikā, no brīža, kad šādi apstākļi ir iestājušies, rakstveidā par to jāpaziņo otram Līdzējam. Ziņojumā jānorāda, kādā termiņā pēc Līdzēja ieskata ir iespējama un paredzama tā līgumsaistību izpilde, un pēc otra Līdzēja pieprasījuma jāiesniedz kompetentas institūcijas izsniegta izziņa, kas satur nepārvaramas varas vai ārkārtējo apstākļu darbības apstiprinājumu un to raksturojumu. Ja nepārvaramas varas apstākļi turpinās ilgāk par 1 (vienu) kalendāro mēnesi un Līdzēji nespēj vienoties par turpmāku Vispārīgās vienošanās izpildi, jebkuram no abiem Līdzējiem ir tiesības vienpusēji atkāpties no turpmākas Vienošanās izpildes, iesniedzot par to rakstisku paziņojumu otram.
11.3. Gadījumā, ja Pasūtītājam ir iestājušies 11.1.punktā minētie apstākļi, Pasūtītājs par tiem 11.2.
punktā minētajā termiņā un kārtībā paziņo visiem Vienošanās dalībniekiem. Ja nepārvaramas
varas apstākļi turpinās ilgāk par 1 (vienu) kalendāro mēnesi un Vienošanās dalībnieki ar
Pasūtītāju nespēj vienoties par turpmāku Vienošanās izpildi, jebkuram no Vienošanās
dalībniekiem, kā arī Pasūtītājam ir tiesības vienpusēji atkāpties no turpmākas Vienošanās
izpildes, iesniedzot par to rakstisku paziņojumu visām Pusēm.

12. Konfidencialitāte
12.1. Līdzējs apņemas aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām konfidenciālu informāciju (pilnīgu vai daļēju Vienošanās vai citu ar tās izpildi saistītu dokumentu saturu, Līdzēju finansiālo situāciju vai finanšu avotus, vadības sistēmu vai saimnieciskajām darbībām, kā arī tehniska, komerciāla un jebkāda cita rakstura informācija par cita Līdzēju darbību), kas kļuvusi tām pieejama Vienošanās izpildes gaitā, izņemot Latvijas Republikas normatīvajos aktos paredzētos gadījumus. 
12.2. Līdzēji ir savstarpēji atbildīgas par Vienošanās paredzēto konfidencialitātes noteikumu ievērošanu. 
12.3. Vienošanās 12.sadaļā minētajiem noteikumiem nav laika ierobežojuma un uz tiem neattiecas Vienošanās darbības termiņš. 

13. Papildus noteikumi
13.1. Pievienotie dokumenti, kas ir Vienošanās pielikumi un neatņemama sastāvdaļa:
1.pielikums	Tehniskā specifikācija uz 6 (sešām) lapām;
2.pielikums	Uzaicinājums uz 1 (vienas) lapas;
3.pielikums	Piedāvājums uz 3 (trīs) lapām;
4.pielikums 	Pieteikums par būvuzrauga piesaistīšanu uz 1 (vienas) lapas;
5.pielikums      Līgums uz 13 (trīspadsmit) lapām.

13.2. Vienošanās parakstīta ar drošu elektronisko parakstu latviešu valodā ar 5 (pieciem) pielikumiem uz 32 (trīsdesmit divām) lapām.

14. Līdzēju rekvizīti
Pasūtītājs
[..]
Vienošanas dalībnieks
[..]
Vienošanas dalībnieks
[..]
Vienošanas dalībnieks
[..]
Vienošanas dalībnieks
[..]


15. [bookmark: _Hlk90227363]Līdzēju paraksti 

Vienošanās dalībnieks: ___________________________________
                                                             [..]

